section_heading: Novo doba
paragraph_text: U sezoni 2020./21. Sloga po prvi put osvaja Kup Županijskog nogometnog saveza Hercegbosanske županije te ostvaruje pravo nastupa u Kupu FBiH u sezoni 2021./22. Nakon pobjeda u dva kola Kupa FBiH Sloga se plasirala u šesnaestinu finala Kupa BiH gdje je bila bolja od banjalučkog Željezničara, prvoligaša RS. U osmini finala bolji je bio mostarski Velež. I sljedeće sezone Sloga ima uspjeha u kupovima. Najprije drugu godinu za redom osvaja županijski kup, a potom prolazi dva kola u Kupu FBiH. U šesnaestini finala Kupa BiH je na Košutama poražena od premijerligaške momčadi Leotara iz Trebinja sa 1:3.